cyanic-selkie/wikianc huggingface dataset:
Haris Poteris ir Fenikso brolija
Haris vasaros atostogas leidžia dėdės ir tetos namuose, kur negauna nė vienos žinutės iš draugų ir krikštatėvio Sirijaus. Naktį išeina pasivaikščioti ir staiga jį ir jo pusbrolį Dudlį užpuola du psichai. Kai jis panaudoja Gynėjo kerus, pasirodo ponia Arabela Don Fig. Ji Hariui padeda nutempti Dudlį į namus. Tą patį vakarą Haris gauna pranešimą iš Magijos Ministerijos. O dar po kiek laiko iš to paties adresato gauna pranešimą, kad jo pašalinimo klausimas dar tik spręsis rugpjūčio 12 dieną. Kitą dieną, jam nieko nežinant, jo namuose atsiranda būrelis žmonių, atkeliavusių jo nugabenti į Fenikso brolijos būstinę. Jie skrenda šluotomis ir nukeliauja į Grimaldžo aikštę 12. Ten Hario laukia jo draugai Ronis, Hermiona, Džinė ir Fredis su Džordžu, o svarbiausia - jo krikštatėvis Sirijus.
Ateina svarstymo dėl neleistino magijos naudojimo diena, ir jis yra išteisinamas, bet ten susipažįsta su vienu nekenčiamiausių žmonių jo gyvenime- profesore Doloresa Ambridž. Jis su puikiomis naujienomis grįžta į Fenikso brolijos būstinę.
Pagaliau laikas grįžti į Hogvartsą, ko Haris taip laukė. Ir jis pamato, kad šiemet apsigynimą nuo juodosios magijos dėstys ne kas kitas, bet profesorė Doloresa Ambridž. Prasideda labai sunkūs mokslo metai, nes šiemet bus VML egzaminai. Ambridž pamokos- visiška nuobodybė. Per jas tik skaitoma ir nesimokoma nieko naujo, negana to, profesorius Dumbldoras su juo niekad nesikalba, ir net nežiūri jam į akis. O profesorė Ambridž jam vis skiria areštą už tai, kad jis šnekėjo tiesą apie Valdovą Voldemortą.
Grifų gūžtos kvidičo komandoje reikia naujo gynėjo ir jo vietą užima Ronis. Niekam nematant jis žaidžia labai gerai, bet prieš minią tampa visišku nevykėliu. Po pirmų rungtynių su Klastūnynu, kur Ronis žaidė siaubingai, bet Haris sugavo šmaukštą ir Grifų gūžta laimėjo, Smirdžius pradeda įžeidinėti Harį, Fredį ir Džordžą. Haris su Džordžu užpuola Draką, o Fredį sulaiko trys mergaitės. Juos Doloresa Ambridž pašalina iš komandos ir konfiskuoja jų šluotas.
Per išvyką į Kiauliasodį jis duoda interviu Ritai Nepasėdai apie Voldemorto sugrįžimą. Jis išpasakoja visus Mirties Valgytojus. Dabar visi tiki Hariu, tačiau profesorė Ambridž ir vėl paskiria jam areštą.
Ambridž visaip kaip tik gali stengiasi Hariui sugriauti gyvenimą. Ji išmetė profesorę Treloni. Nors Haris jos ir nemėgo, bet jam profesorės Treloni buvo gaila. Hagridui skirtas bandomasis laikotarpis. Hagridas Hariui ir Hermionai (Ronis tuo metu žaidė rundtynėse) parodo milžiną, kurį parsigabeno iš kelionės po milžinų kalnus. Milžinas vardu Gropas.
Sneipas paskiriamas Harį mokytis Oklumantijos. Hariui šios pamokos nesiseka, ir jis nepadaro jokios pažangos. Galiausiai Sneipui išėjus iš kabineto jis pamato Sneipo Minčių koštuvo vaizdus, ir sužino apie jo jaunystę. Sneipas, įtūžęs dėl tokio Hario poelgio, atsisako jį toliau mokyti.
Prasideda VML egzaminai. Hariui sekasi neblogai, bet per magijos istorijos egzaminą jis užmiega ir susapnuoja, kad Voldemortas kankina Sirijų Bleką, kuris yra Paslapčių departamente. Haris pasinaudoja Ambridž židiniu ir nori pasimatyti su Sirijumi, tačiau susitinka su Padaru, sužino, kad Sirijaus nėra namie. Apgavę Ambridž ir susidoroję su Klastūnyno nariais jie išskrenda ieškoti Sirijaus. Pasirodo, kad jam prisisapnavo. Čia Voldemortas jį įviliojo į spąstus, kad gautų pranašystę. Po kautynių su Mirties Valgytojais Nevilis, Luna Geranorė, Ronis, Hermiona ir Džinė sužeisti, Haris lieka vienas ir jam į pagalbą atskubą brolijos nariai, ir pats Dumbldoras. Sirijus kaunasi su Belatriks ir jinai jį nužudo, nustūmusi už paslaptingo šydo. Haris dėl to kaltina save, o netrukus Albas Dumbldoras susikauna su Voldemortu.
Arvydas Gronskis
Arvydas Gronskis (g. 1974 m. gegužės 17 d. Vilniuje) – Lietuvos krepšinio treneris. Dirbo Vilniaus „Lietuvos Ryto“ vyr. treneriu.
A. Gronskis 1996–2006 m. dirbo Vilniaus „Sakalų“ komandos trenerio asistentu, tačiau 2007 m. pradžioje perėjo į „Lietuvos Rytą“. Iš pradžių dirbo antruoju trenerio asistentu, tačiau klubą palikus Zmago Sagadinui tapo pirmuoju trenerio padėjėju.
Dirbdamas Sakalų klube treneris 1999 m. laimėjo LKL čempionato bronzą.
Taip pat nuo 1996 m. dirba Šarūno Marčiulionio krepšinio mokykloje.
Balandžio 10
Balandžio 10 yra 100-a metų diena pagal Grigaliaus kalendorių (keliamaisiais metais – 101-a). Nuo šios dienos iki metų galo lieka 265 dienos.
Vardadieniai
Agna – Apolonija – Apolonijus – Hilda – Mintautas – Margarita – Polė – Polina
Lietuvių tautosaka
Lietuvių tautosaka – anoniminė sakytinė didelio žmonių kolektyvo kūryba, kuria buvo siekiama išsaugoti tradicijas ir perduoti jas tolesnėms kartoms.
Anglijos futbolo varžybos 1959–1960 m.
Anglijos futbolo varžybos 1959–1960 m.
Lietuvių tautosaka
Ištakos
Iš tolimųjų laikų liko tik žinių nuotrupos apie baltų ir konkrečiai - lietuvių tautosaką bei su ja susijusius papročius - atsitiktinės pastabos kronikose, metraščiuose, kelionių ar papročių aprašymuose. Pirmieji įsimintini tautosakos gyvavimą liudijantys faktai „Lietuvos TRS istorijos šaltiniuose“ (1955, t.1). Vulfstano (apie 887-901 m.) atsiliepimas: ''„Aisčiai turi įprotį numirėlį nesudegintą palikti gulėti giminių ir draugų tarpe 1 mėnesį, kartais - 2 mėnesius. <...> Ir visą laiką, lavonui viduje gulint, turi būti geriama ir žaidžiama iki tos dienos, kai jis sudeginamas“''.
Vėlesni amžiai paliko senojo tikėjimo, buities liudijimų („Livonijos kroniką“, 1249 m. prūsų-kryžiuočių taikos sutartis) Kare žuvusių apraudojimas pastebėtas „Eiliuotoje Livonijos kronikoje XIII a.“ Taip pat lenkų kronikininkas Maciejus Miechovita „Veikale apie Sarmatų vadus“ 1517 m. pamini lietuvių dainą apie didžiojo Lietuvos kunigaikščio Žygimanto nužudymą. XVI a. pabaigai priklauso veikalas, išsiskiriantis etnografinių, tautosakinių duomenų gausumu ir patikimumu. Tai Maciejaus Stryjkowskio „Lenkijos, Lietuvos, Žemaičių ir visos Rusios kronika“. Šį šaltinį papildo kiek anksčiau pasirodęs Aleksandro Guagninio „Europos Sarmatijos aprašymas“, kuriame naudotasi tuo pačiu Stryjkowskio kronikos rankraščiu.
Švietimo laikotarpis
XVII-XVIII a. gausėjo raštų iš vietinės kaimo buities papročių. Tokios knygos jau sudarė iškilią etnografinę kryptį anuometėje raštijoje lotynų, vokiečių kalbomis. Minėtini: Erhardo Wagnerio „Lietuvių gyvenimas ir papročiai Prūsijoje“, Johano Arnoldo Brando „Kelionė“, Teodoro Lepnerio „Prūsų lietuvis“, Motiejaus Pretorijaus „Prūsijos įdomybės arba Prūsijos regykla“. Remiantis tiesioginiais stebėjimais, išsamiai apibūdinti vestuvių, krikštynų, laidojimo papročiai, gyventojų būdo ar buities charakteristikai pateikiama liaudies posakių, patarlių, raudų.
Sąmoninga, kryptinga ir plati tautosakinė veikla Lietuvoje prasidėjo tik XIX a. Šią veiklą skatino bendra Europos kraštų kultūrinė atmosfera, veržli romantizmo srovė, iškėlusi tautiškumą kaip konkrečiąją žmogaus dvasios esmę ir ieškojusi liaudyje, jos kūryboje šio tautiškojo elemento. Lietuvoje pradėjo busti tautos socialiniai ir nacionaliniai poreikiai. Pirmasis lietuvių liaudies dainų rinkinys „Dainos oder Litauische Volkslieder“ pasirodė 1825 m. Karaliaučiuje. Jį parengė Liudvikas Rėza Karaliaučiaus universiteto profesorius, domėjęsis Lietuvių tautosaka, taip pat pirmą kartą išleidęs K. Donelaičio „Metus“. L. Rėza ir toliau vertino, apibūdino, nagrinėjo lietuvių liaudies dainas specialiuose straipsniuose. Po L. Rėzos Mažojoje Lietuvoje tautosakinė ir kultūrinė veikla ėmė vis labiaus silpti.
Lietuvoje švietimo ir visuomenės minties centras, skatinęs domėtis etnografija bei tautosaka, buvo Vilniaus universitetas. Universiteto auklėtiniai buvo žymieji tautosakininkai Simonas Stanevičius, Simonas Daukantas, Liudvikas Adomas Jucevičius. 1829 m. Stanevičius išleido „Dainas Žemaičių“. Dainas jis laikė ne tik poetine kūryba, bet ir davė jų estetinės kritikos pavyzdį 1833 m. dainų leidinį papildė jų melodijų rinkinys „Pažymės žemaitiškos gaidos pridėtinos prie Dainų Žemaičių“.
Ano meto tautosaka rūpinosi ir Motiejus Valančius, 1869 m. išleidęs „Palangos Juzę“. Ši apysaka yra vienas pirmųjų bandymų kurti „liaudies literatūrą“ - beletristinius skaitymus, paremtus liaudies kūryba. Valančius taip pat išleido rinkinį „Patarlės žemaičių“. Tautosaką rinko ir ją, iš pradžių stilizuodamas, paskui autentišką, skelbė Laurynas Ivinksis savo „Metskaitliuose“.
Senųjų tradicijų nykimas
XIX a. pab - XX a. prasidėjo senųjų tradicijų silpnėjimo laikotarpis. Liaudies kūrybą daugiausiai propagavo besikuriančios kultūrinės draugijos („Birutė“, „Daina“) ir naudojo ją savo veikloje. Energingas liaudies chorų organizatorius buvo Stasys Šimkus, XX a. pr. užrašęs per 1000 melodijų. 1907 m. Vilniuje įkurta Lietuvos mokslo draugija telkė tautosakos tyrinėtojus bei kaupė tautosakos rinkinius. Draugijos pirmininkas iki pat mirties - Jonas Basanavičius, jaunystėje rinkęs tautosaką, o vėliau būręs šiam darbui kitus. Didelis J. Basanavičiaus nuopelnas - didžiausi pasakų rinkiniai: „Lietuviškos pasakos“, „Iš gyvenimo vėlių bei velnių“, „Lietuvių pasakos įvairios“. Taip pat vertingi Basanavičiaus dainų, raudų rinkiniai.
Nepriklausomoje Lietuvoje organizuoti tautosakos rinkimo ėmėsi Vytauto Didžiojo universiteto profesūros iniciatyva 1930 m. įsteigta Tautosakos komisija. Nuo 1935 m. moksliniu folkloristikos centru tapo lietuvių tautosakos archyvas. Tautosaka buvo publikuojama specialiuose leidiniuose „Mūsų tautosaka“, „Tautosakos darbai“. Tautosakos komisijos pirmininko Vinco Krėvės-Mickevičiaus parengtų rinkinių vertingiausias - iš bendro fondo sudarytas leidinys „Patarlės ir priežodžiai“. Darbų apie tautosaką iki Antrojo pasaulinio karo paskelbė Jonas Balys, Mykolas Biržiška, Balys Sruoga.
Išsivadavimo laikotarpiu
Nors XX a. tautosaka išgyveno sunkų tradicijų nykimo laikotarpį, žmonių atmintyje ji išliko ilgai. Todėl ir XX a. antrojoje pusėje išliko daug tautosakos kūrinių. Keitėsi žanrai - keičiantis papročiams ir apeigoms sunyko darbo, kasmetinių papročių, vestuvių dainos. Tačiau sparčiai populiarėjo ir kūrėsi partizaninė kūryba, patriotinės dainos, jaunimo, meilės, šeimos dainos, romansai. Pasakas nustelbia anekdotai ir humoristiniai pasakojimai. Atgavus nepriklausomybę, 1992 m. atnaujintas „Tautosakos darbų“ leidimas. Spausdinami stambūs pluoštai partizanų dainų ir politinių anekdotų, šalia jų - svarbūs paliudijimai apie rezistencijos dainų neįtikėtiną gausą. Nepriklausomybės laikotarpiu taip pat plinta naujoviška tautosaka - vainikų užrašai, mažaraščių laiškų trafaretai, sveikinimai, linkėjimai ir pan. Rašto tekstu ir piešiniu pagrįsta „grafiti“ kūryba. Deja, naujoviška tautosaka meniniu požiūriu neretai esti menkavertė.
Jogaudų apylinkė
Jogaudų apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Alsėdžių valsčiuje, 1950 m. priskirta naujam Plungės rajonui. 1954 m. prijungta dalis Grumblių apylinkės ir dalis Virkšų apylinkės. 1963 m. sausio 12 d. Jogaudų apylinkė prijungta prie Paukštakių apylinkės.
Kosovo Mitrovica
Kosovo Mitrovica – miestas ir savivaldybė Kosovo Mitrovicos srityje, Kosove, 515 m aukštyje, prie Ibaro upės.
Istorija
Mitrovica minima nuo XIV a. 1982–1991 m. vadinta Titova Mitrovica.
1999 m. Kosovo karo metu dalis infrastruktūros sunaikinta. Iki karo 81 proc. miesto gyventojų buvo albanai.
Pramonė
Chemijos, medienos apdirbimo, popieriaus pramonė. Netoliese išgaunamas švinas, cinkas, sidabras.
Saravena
Saravena  – miestas Kolumbijoje, Araukos departamento šiaurės vakaruose.
1500 m.
1500 m. buvo nekeliamieji metai, prasidedantys pirmadienį pagal Grigaliaus kalendorių.
1878 m.
1878 m. buvo nekeliamieji metai, prasidedantys antradienį pagal Grigaliaus kalendorių.
Gimtadieniai
Nedatuota
Alashkert FC
Alashkert Football Club arba Alaškert Fowtbolayin Akowmb – Armėnijos futbolo klubas iš Jerevano.
1878 m.
Mirtys
Nedatuota
Alashkert FC
Istorija
Klubas įkurtas 1990 m. Martunyje ir čia veikė iki 2000 m.
2011 m. klubo veikla buvo atgaivinta, o 2013 m. jis buvo perkeltas į šalies sostinę Jerevaną.
Sezonai
Šaltiniai:
Magma
thumb|200px|Išsiveržusi magma – [[lava]] Magma – išsilydžiusios uolienos, esančios Žemės gelmėse. Magma yra sudėtingos cheminės sudėties lydalas, kurio temperatūra 649–1200 °C. Magmoje gali būti ne tik kietos fazės, bet ir dujinės fazės priemaišų. Dažniausiai magmą sudaro silikatai, rečiau karbonatai, sulfidai, fosfatai, oksidai. Dažniausiai magmą sudaro šie elementai – deguonis, silicis, titanas, aliuminis, geležis, kalcis, magnis, manganas, natris. Nuo silicio dioksido kiekio priklauso magmos klampumas. Magma, būdama aukšto slėgio spaudžiamu lydalu, kuris kartkartėmis išsiveržia į Žemės paviršių per vulkanus. Išsiveržus magmai, išsiskiria didesnė dalis jos dujų, ir ji tampa lava. Magma gali įsiterpti į esančius geologinius sluoksnius ir nepasiekusi žemės paviršiaus. Ji sustingsta suformuodama tokius magminius kūnus:
Šiuose geologiniuose kūnuose, priklausomai nuo magmos tipo, randamos įvairios magminės uolienos.
Magmos tipai
Magma pagal cheminę sudėtį gali būti skirstoma į tris pagrindines grupes:
Luokės Vytauto Kleivos gimnazija
Telšių rajono Luokės Vytauto Kleivos gimnazija – dieninė, savarankiško mokymosi bendrojo lavinimo mokykla Luokėje (Telšių raj.), Mokyklos g. 5, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 290558380. Steigėjas Telšių rajono savivaldybės taryba.
Skyriai:
Istorija
1938 m. atidaryta nauja, didelė 6 komplektų mokykla. Pagal išplanavimą ir įrengimą – tai pirmoji tokia pradinė mokykla Telšių apskrityje, kainavusi 126 tūkst. litų. Projektą parengė ir statybas prižiūrėjo inžinierius architektas Steponas Stulginskis, prezidento Aleksandro Stulginskio brolis. Tai pirmasis dabartinės mokyklos pastatas, kuriame buvo centrinis šildymas, erdvios klasės, didelė rūbinė, aktų salė. 1940 m. mokykloje jau buvo septyni skyriai. 1952 m. mokykla reorganizuota į vidurinę mokyklą. 1978 m. pradedėtas statyti priestatas. 2009 m. prijungta Kuršų pagrindinė mokykla. 2014 m. rugsėjo 1 d. mokykla tapo gimnazija, 2016 m. birželio 30 d. ji pavadinta Vytauto Kleivos vardu.
3G
3G arba „Third generation“ – mobiliojo ryšio technologija, pažangesnė už GSM technologiją. Šis ryšio standartas paremtas Trečiosios kartos partnerystės projekto 3GPP atliktais mokslinių tyrimų ir plėtros darbais. Didžiausias duomenų perdavimo greitis siekia 22 Mbps.
3G kartais vadinamas UMTS – „Universal Mobile Telecommunications System“.
Plačiajai visuomenei iš pradžių 3G ryšio standartas tapo prieinamas 2001 m. Japonijoje, praėjus keletui mėnesių, pradėjo veikti ir Europoje. Lietuvoje 3G ryšį pirmoji įdiegė „Omnitel“ bendrovė, tai ji padarė 2006 m. vasarį.
Palyginus su ankstesniu 2G ryšio standartu, 3G ryšiu duomenys buvo perduodami mažiausiai keturis kartus greičiau. Naujasis ryšio standartas įgalino tokias naujas paslaugas, kaip vaizdo konferencijos, vaizdo transliacija ir balso perdavimas interneto protokolais (IP).
Irena Bakanauskienė
Irena Bakanauskienė (g. 1959 m. kovo 6 d. Radviliškis) – Lietuvos vadybos teoretikė, socialinių mokslų daktarė.
Biografija
1981 m. baigė Kauno politechnikos institutą Automatikos fakultetą. 1985–1988 m. Maskvos S. Ordžonikidzės valdymo instituto aspirantė. 1988 m. ekonomikos mokslų kandidatė.
1982–1990 m. gamybinio susivienijimo „Vilma“ inžinierė. 1989–1994 m. Kauno politechnikos instituto (nuo 1990 m. Kauno technologijos universitetas), nuo 1993 m. Vytauto Didžiojo universiteto dėstytoja, 2000–2006 m. Ekonomikos ir vadybos fakulteto prodekanė; nuo 2006 m. profesorė. 1993–2001 m. konsultacinės bendrovės „Technologijų valdymo centras“ konsultantė.
Mokslinė veikla
Mokslinių darbų pagrindinės kryptys: organizacijų vadyba, žmonių išteklių valdymas, vadovo darbas, vadybiniai sprendimai. Mokomųjų knygų aukštosioms mokykloms autorė.
Plitvicų ežerai
Plitvicų ežerai (kroat. Plitvička jezera) – nacionalinis parkas Kroatijoje, apie 140 km nuo Zagrebo, netoli Bosnijos ir Hercegovinos sienos. Parkas garsėja savo 16 ežerų, tekančių vienas į kitą įspūdingais kriokliais.
Ežerai išsidėstę pietinėje Kapelos kalnų, kurie sudaro dalį Dinarų kalnų, dalyje, 503–639 m aukštyje. Visų ežerų ilgis sudaro 8 km, o bendras plotas apie 200 hektarų.
1979 m. Plitvicų ežerai buvo įtraukti į UNESCO Pasaulio paveldo sąrašą.
Rimučių apylinkė
Rimučių apylinkė (iki 1957 m. Užminijų apylinkė, Užminėjų apylinkė) – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje kaip Užminijų apylinkė. 1949 m. buvo Žarėnų valsčiuje, 1950 m. priskirta naujam Telšių rajonui. 1954 m. prijungta Plikių apylinkė ir Keturakių apylinkė, o dalis Užminijų apylinkės prijungta prie Žarėnų apylinkės. 1957 m. gruodžio 30 d. perkeltas apylinkės centras į Rimučius ir atitinkamai pakeistas jos pavadinimas. 1963 m. sausio 12 d. Rimučių apylinkė prijungta prie Žlibinų apylinkės.
Šaltinėnų piliakalnis
Šaltinėnų piliakalnis, Aštrusis kalnas, Šaltinėliai – piliakalnis (unikalus objekto MC kodas 31475; registro iki 2005 m. balandžio 19 d. Nr. VT496) Birštono savivaldybės teritorijoje, į vakarus nuo Šilėnų, Birštono seniūnija. Pasiekiamas keliu Nemajūnai–Siponys Šaltinėnų pradžioje, už miško pasukus į dešinę šiaurės rytų, 400 m iki sodybos, yra į šiaurės vakarus nuo jos.
Piliakalnis
Piliakalnis įrengtas aukštumos kyšulio pietrytiniame krašte. Aikštelė ovali, pailga šiaurės vakarų – pietryčių kryptimi, 25x20 m dydžio. Jos šiaurės vakarų pusėje yra 0,5 m aukščio, 9 m pločio pylimas, kurio išorinis 2 m aukščio šlaitas leidžiasi į 10 m pločio griovio vietą; už jo yra 15 m pločio, 0,3 m aukščio greičiausiai natūralus kauburys, primenantis nuskleistą pylimą. Šlaitai statūs, 12 m aukščio. Piliakalnio vieta buvo užmiršta ir piliakalniu pradėtas vadinti 50 m į vakarus esantis aukštumos kyšulys be piliakalnio požymių. Piliakalnis apaugęs pušimis su tankiu krūmų pomiškiu.
Tyrimai
1953 m. piliakalnį žvalgė Istorijos institutas. Piliakalnis datuojamas I tūkstantmečiu. Įregistravimo registre data: 2007-09-26. Paminklo teritorijos plotas 1,30 ha.
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Rožinė pantera
Rožinė pantera gali reikšti:
VFM Žalgiris-Griunvaldas
Vilniaus „Žalgiris-Griunvaldas“ – Lietuvos futbolo klubas iš Vilniaus.
Istorija
Klubas žinomas nuo 2010 m., kai ėmė žaisti III lygos Vilniaus zonoje. 2011 m. pasitraukė iš III lygos nebaigęs pirmenybių.
Deep Blue
Deep Blue buvo IBM kompanijos sukurtas šachmatų kompiuteris. thumb|Garis Kasparovas prieš Deep Blue
Istorija
Kompiuterinė sistema praminta „Deep Blue“ (tamsiai mėlyna – angl.) buvo pirma mašina laimėjusi šachmatų partiją prieš tuometinį pasaulio čempioną (Garį Kasparovą) ribotame laike. Ši pirmoji pergalė įvyko 1996 m. vasario 10 d., ji yra viena žymiausių šachmatų partijų. Vis dėlto Kasparovas laimėjo trejas rungtynes ir lygiosiomis pabaigė kitas 2 rungtynes, įveikdamas Deep Blue bendru rezultatu 4–2. Mačas baigėsi 1996 balandžio 17.
Deep Blue tuomet buvo ypatingai patobulinta (neoficialiai praminta „Deeper Blue“ (tamsiau mėlyna – angl.) ir žaidė prieš Kasparovą vėl 1997 gegužę, laimėdama 6 rungtynių revanšą 3.5–2.5, pasibaigusį gegužės 11 dieną. Deep Blue taip tapo pirma kompiuterine sistema, įveikusia tuometinį absoliutų čempioną.
Deep Blue sukūrimas
Projektas buvo pavadintas „ChipTest“ (mikroschemų testas – angl.) Carnegie Mellon universitete mokslininko Feng-hsiung Hsu; pagaminta kompiuterinė sistema buvo praminta Deep Thought (gili mintis – angl.) pagal kompiuterį tuo pačiu pavadinimu iš filmo Keliautojo kosmostopu vadovas po galaktiką. Hsu IBM pradėjo dirbti 1989 ir dirbo su Murėjumi Kempbelu (Murray Campbell) paralelinio skaičiavimo srityje. Šio projekto pagrindu ir gimė Deep Blue. Pavadinimas yra žodžių žaismas iš Deep Thought (gili mintis – angl.) ir Big Blue (didysis mėlynasis – angl.), IBM neoficialaus pavadinimo.
Deep Blue charakteristikos
Superkompiuterio pajėgumą lemią ypatingai pajėgi skaičiavimo galia. Ją sukuria šios charakteristikos: paralelės, 30 mazgų, RS/6000. Kompiuteris pagrįstas SP sistema ir išplėstas su 480 specialios paskirties VLSI šachmatų lustų. Jos šachmatų programa parašyta C programavimo kalba ir naudoja AIX operacinę sistemą. Kompiuteris sugeba apskaičiuoti 200,000,000 ėjimų per sekundę, tuo tarpu Garis Kasparovas apmąsto vidutiniškai vieną ėjimą per sekundę. 1997 m. birželį, Deep Blue buvo išrinktas 259-u pačiu galingiausiu superkompiuteriu.
Stepinis motiejukas
Stepinis motiejukas (Phleum phleoides) – miglinių (Poaceae) šeimos, motiejukų (Phleum) genties žolinis augalas.
Aukštis 30–60 cm. lapai 2–4 mm pločio, linijiški. Žiedynas – varpa, žydinti birželio-liepos mėnesiais. Lietuvoje gana retas, auga upių krantų šlaituose, praretintuose miškuose. Pašarinis augalas.
Rimtautas Kašponis
Rimtautas Kašponis (1933 m. liepos 24 d.  Surdegio k. – 2018 m. balandžio 7 d.) – muzikos teoretikas, choro dirigentas, pedagogas, humanitarinių mokslų (muzikologijos) daktaras.
Biografija
Mokydamasis Kupiškio vidurinėje mokykloje vadovavo mokytojų ir moksleivių kameriniam orkestrui, smuiku ir saksofonu grojo įvairiuose ansambliuose. 1951–1956 m. Vilniaus valstybiniame universitete studijavo ekonomiką ir lygia greta mokėsi J. Tallat-Kelpšos muzikos mokykloje kompozicijos P. Tamuliūno klasėje. Universitete suorganizavo studentų kamerinį orkestrą. 1957–1962 m. choro dirigavimą studijavo Lietuvos valstybinėje konservatorijoje (doc. A. Budriūno klasė). Konservatoriją baigė su pagyrimu. 1968 m. stažavo Budapešto F. Liszto aukštojoje muzikos mokykloje (pas prof. E. Sioni (Szönyi) ir I. Parkoi), dalyvavo tarptautiniame choro dirigentų seminare Berlyne. 1980–1981 m. kėlė kvalifikaciją Maskvos valstybinėje P. Čaikovskio konservatorijoje (prof. A. Chazanovo choro dirigavimo klasė).
1956 m. įkūrė Ukmergės vaikų muzikos mokyklą ir iki 1959 m. buvo jos direktorius. Kurį laiką vadovavo vaikų chorui ir kaimo mišriajam chorui.
Nuo 1959 m. rudens Vilniaus vaikų muzikos mokyklos, J. Tallat-Kelpšos muzikos mokyklos, vėliau M. K. Čiurlionio vidurinės meno mokyklos teorinių disciplinų dėstytojas, pastarosios mokyklos ir muzikos teorijos metodinės komisijos pirmininkas.
Nuo 1965 m. Lietuvos valstybinės konservatorijos Choro dirigavimo katedros dėstytojas, nuo 1966 m. vyr. dėstytojas, nuo 1984 docentas, nuo 1992 m. Lietuvos muzikos ir teatro akademijos profesorius. Išugdė 12 choro dirigentų.
Nuo 1981 m. menotyros mokslų kandidatas.
R. Kašponio svarbesni darbai: „Harmonijos pagrindai“ (1965), „Sofedžio“ (1969, 1975, 1986, 1996, 1998), „Choro pratybos“ (kartu su P. Tamuliūnu, 1973), „Harmonija“ (I dalis – 1984, II dalis – 1988), monografija „Lietuvių muzikos melodika ir harmonija“ (1992), kurioje, panaudojęs lyginamąjį ir tikimybinį – statistinį tyrimo metodus, nustatė kai kurias melodikos ir lietuvių kalbos dėsningumų analogijas. Parašė istorinę apybraižą „Lietuvos muzikos akademija" (1994), straipsnių, chorų koncertų recenzijų, sukūrė kūrinių chorams. Buvo 1964 m. I respublikinės moksleivių dainų šventės konsultantas, chorų apžiūrų ir konkursų žiuri narys, respublikinių moksliniu – metodinių tarybų muzikos mokymo komisijos narys, kultūros mokyklų valstybinių egzaminų komisijų pirmininkas, disertacijų gynimo komiteto pirmininkas, oficialusis oponentas, Lietuvos muzikos ir teatro akademijos mokslo vardų teikimo komisijos ekspertas.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Batų kalnas
Batų kalnas  – Italijoje 1969 m. sukurtas vesternas, kuriame pagrindinius vaidmenis atliko Terensas Hilas ir Badas Spenceris. Šis filmas yra trilogijos, kurią sudaro juostos „Dievas atleidžia... Aš ne!“ ir „Keturi tūzai“, paskutinė dalis. JAV „Batų kalnas“ klaidingai kartais yra priskiriamas prie kitos Terenso Hilo ir Bado Spencerio filmų serijos „Mano vardas Trejybė“ ir „Mano vardas vis dar Trejybė“. Šie filmai buvo sukurti vėliau, nei „Batų kalnas“.
Santrauka
Per susišaudymą sužeistas Ketas pasislepia keliaujančio cirko furgone. Kiek atsigavęs, miestelyje jis pavagia arklį ir pasišalina, nenorėdamas kelti rūpesčių. Nors nuo persekiotojų pavyksta išsisukti, šie nužudo vieną iš cirko akrobatų. Šio tėvas Tomas leidžiasi juos vytis ir vėl susitinka Ketą.
Šiam pasveikus, jiedu keliauja į kalnus, kur apsistojęs Keto bičiulis Hačas su draugu. Visi keturi turi vieną priešą – Finčą, neseniai pabėgusį iš kalėjimo ir dabar dirbantį Fišeriui. Pastarasis terorizuoja mažo miestelio gyventojus, norėdamas bet kokia kaina atimti iš jų žemes, kuriose galima rasti aukso, ir priversti juos dirbti savo kasykloje.
Merkinės herbas
Merkinės herbas – Merkinės miestelio ir seniūnijos heraldinis atributas.
Aprašas
Mėlyname herbinio skydo lauke sidabrinis šokantis vienaragis, ginkluotas raudonu liežuviu ir auksiniais ragu bei nagomis.
Istorija
Herbas pirmą kartą patvirtintas 1569 m. gruodžio 7 d., kai kunigaikštis Žygimantas Augustas suteikė miestui Magdeburgo teises. Deja, privilegijos originalas su spalvotu miesto herbu neišliko, tačiau yra žinomas to meto privilegijos nuorašas Lietuvos Metrikoje.
Išliko ganėtinai daug kitų Merkinės herbo ikonografijos šaltinių (6 Merkinės miesto antspaudai). Apie herbo spalvas daug byloja 1792 m. Merkinės magistrato herbinis antspaudas. Iš šafiravimo galima spręsti, kad vienaragis yra sidabrinis, o skydo laukas nudažytas mėlynai.
Vienaragis į Merkinės herbą atkeliavo iš Žygimanto Augusto aplinkos, taip pat nuo XVI a. pradžios buvo naudojamas Lietuvos valstybės herbe. Vienaragis pagal to meto sampratą buvo mėnulio ir kunigaikštyčių atributas bei simbolizavo nekaltumą, skaistybę ir buvo Švč. mergelės Marijos atributas. Manoma, kad Merkinės vienaragis buvo susijęs būtent su bažnyčios tradicijomis.
Pagal ikonografinę medžiagą herbą atkūrė dail. Arvydas Každailis. Heraldikos komisija aprobavo 1996 m. sausio 25 d.
Dabartinis herbas patvirtintas 1996 m. vasario 20 d. LR prezidento dekretu.
Tauravo apylinkė
Tauravo apylinkė – Lietuvos TSR administracinis-teritorinis vienetas vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Tverų valsčiuje, 1950 m. priskirta naujam Rietavo rajonui. 1954 m. prijungta Panavadžio apylinkė, o dalis Tauravo apylinkės prijungta prie Tverų apylinkės. 1963 m. sausio 12 d. visa Tauravo apylinkė prijungta prie Tverų apylinkės.
59-oji Oskarų teikimo ceremonija
59-oji Oskarų teikimo ceremonija vyko 1987 m. kovo 30 d. „Dorothy Chandler“ paviljone Los Andžele. Renginį vedė aktoriai Čevis Čeisas, Goldi Hon ir Polas Hoganas.
Tai buvo paskutinė ceremonija iki 2010 m. apdovanojimų, kada renginį vedė daugiau nei vienas vedėjas (82-uosius Oskarus vedė Stivas Martinas ir Alekas Boldvinas).
Filmas „Hana ir seserys“ laimėjo abu antro plano aktorių apdovanojimus. Tai buvo paskutinis tai padaręs filmas iki 2011 m. ceremonijos, kada šiuos apdovanojimus laimėjo „Kovotojas“.
Aktorė Marli Metlin, laimėjusi Oskarą už pagrindinį vaidmenį juostoje „Mažesnio Dievo vaikai“, yra jauniausia šioje kategorijoje triumfavusi aktorė. Ji taip pat yra vienintelė kurčioji, laimėjusi Oskaro apdovanojimą.
Filmas „Būrys" yra paskutinis filmas, kuriame vaidino du aktoriai, nominuoti geriausio antro plano aktoriaus kategorijoje.
Oskarų nominantai ir laimėtojai
Oskarų laureatai lentelėje yra paryškinti.
Daugiausia nominacijų ir apdovanojimų
Šie filmai buvo nominuoti daugiau nei vieną kartą:
Šie filmai laimėjo daugiau negu vieną Oskarą:
Lana Wood
Lana Vud (, g. 1946 m. kovo 1 d. Santa Monika, Kalifornija) – amerikiečių aktorė, geriausiai žinoma vaidmeniu 1971 m. filme „Deimantai amžiams“.
Biografija
Lana gimė emigrantų iš Rusijos ir Ukrainos Nikolajaus ir Marijos šeimoje. Tėvas, augęs Vankuveryje, buvo architektas, o motina – balerina. Susituokę jie apsigyveno Santa Monikoje, Kalifornijoje. Šeimoje, kuri vėliau nusprendė pakeisti rusišką pavardę „Захаренко“ į „Gurdin“, taip pat augo vyresnė sesuo Natalie bei motinos dukra Olga.
Vyresnioji Lanos sesuo Natalie tapo viena populiariausių vaikų aktorių šalyje, vėliau sėkmingai tęsusi karjerą ir suaugusiųjų kine. Savo pavardę ji pakeitė į „Wood“ režisieriaus Sam Wood garbei. Sesers karjerai klostantis sėkmingai, į jos filmus epizodiniams vaidmenims buvo pradėta kviesti ir Lana, kuri taip pat nusprendė pasivadinti „Wood“.
1960 m. Lana pradėjo savarankišką aktorės karjerą, nusifilmavusi trumpai gyvavusiame seriale „The Long, Hot Summer“. Iš kitų jos vaidmenų galima išskirti serialą „Peyton Place“, kurtą 1966–67 m.
1970 m. ji sutiko su „Playboy“ įkūrėjo Hugh Hefner pasiūlymu apsinuoginti jo žurnale. Nuotraukos pasirodė 1971 m. balandžio mėnesio numeryje kartu su pačios Lanos poezija.
Tai buvo apgalvotas žingsnis siekiant sulaukti dėmesio. Rezultato laukti ilgai nereikėjo: prodiuseris Arbertas R. Broccoli, ieškantis aktorių naujam filmui apie agentą 007 Džeimsą Bondą „Deimantai amžiams“, pastebėjo šias nuotraukas. Nors jos sukurtas Plenty O‘Toole vaidmuo ekrane truko vos 3 minutes (dar 2 scenos iš galutinės filmo versijos buvo iškirptos), tai tapo geriausiai žinomu Lanos vaidmeniu.
1982 m., po pasirodymo siaubo filme „Demon Rage“, Lana pasitraukė iš kino ir pradėjo sėkmingą prodiuserės karjerą. 2008 m. ji vėl grįžo į kiną, atlikdama keletą vaidmenų mažo biudžeto filmuose.
Asmeninis gyvenimas
right |thumb|140px|Plenty O'Toole vaidmenyje Lana buvo ištekėjusi 6 kartus: 1974 m. rugpjūtį ji su Richard Smedley susilaukė dukters Evan. Šiuo metu turi 3 anūkus.
1984 m. išleido autobiografiją „Natalie, A Memoir by Her Sister“, kuri tapo bestseleriu.
Malambas
Malambas  – miestas Kolumbijoje, Atlantiko departamente, Magdalenos pakrantėje, Barankilijos aglomeracijoje. 98 tūkst. gyventojų.
Miestas įkurtas 1857 m. Pramoninis centras.
Lietuvos kalnų slidinėjimo federacija
thumb|right|250px|Lietuvos kalnų slidinėjimo federacijos logotipas Lietuvos kalnų slidinėjimo federacija (LKSF) – tai laisvanoriška Lietuvos visuomeninė sporto organizacija, jungianti įregistruotas visuomenines sporto organizacijas ir klubus, suinteresuotus kalnų slidinėjimo vystimu ir populiarinimu Lietuvoje. Pagrindinis LKSF uždavinys – kalnų slidinėjimo plėtojimas ir populiarinimas, panaudojant šią sporto šaką, kaip fizinio auklėjimo, sveikatos stiprinimo, turiningo laisvalaikio praleidimo priemonę.
LKSF prezidentas yra Paulius Augūnas.
Baritonas (albumas)
„Baritonas“ – antrasis operos dainininko (baritono), Lietuvos nacionalinio operos ir baleto teatro bei Kauno muzikinio teatro solisto, Lietuvos muzikos ir teatro akademijos profesoriaus bei Vilniaus kolegijos docento Vytauto Juozapaičio albumas, išleistas 2005 m.
Šis albumas įrašytas kartu su Lietuvos valstybiniu simfoniniu orkestru, vadovaujamu dirigento Gintaro Rinkevičiaus.
Dainos
Bendra trukmė – 62 min. 43 sek.
Anglijos futbolo varžybos 1960–1961 m.
Anglijos futbolo varžybos 1960–1961 m.
Three Days Grace
„Three Days Grace“ – kanadiečių roko grupė, susikūrusi 1992 m. Norvude, Kanadoje. Pirmasis grupės pavadinimas buvo „Groundswell“.
Istorija
1992 m., savo karjeros pradžioje, grupė vadinosi „Groundswell“ ir 1995 metais įrašė savo pirmąjį studijinį albumą „Wave of Popular Feeling“. Tais pačiais metais, jie padarė pertrauką. 1997 m. jie sugrįžo ir pakeitė grupės pavadinimą į „Three Days Grace“. Vėliau jie persikėlė iš Norvudo į Torontą, kur susipažino su prodiuseriu Geivinu Braunu, kažkada dirbusiu su grupe „Big Sugar“. Jis padėjo įrašyti antrąjį grupės studijinį albumą „Three Days Grace“, kuris buvo išleistas 2003 m. Albumas pasiekė Kanados perkamiausių albumų dešimtuką, aukščiausią Jungtinių Valstijų šimtuką Billboard Top 200 ir pirmą vietą Billboard Top Heatseekers sąraše. Albumą pristatantis singlas „I Hate Everything About You“ pasiekė pirmą vietą gimtojoje šalyje. Antrasis singlas „Just Like You“ Kanadoje tapo hitu. Trečiasis singlas „Home“ taip pat pratęsė sėkmę.
Diskografija
Singlai:
FK Auto-1
Utenos „Auto-1“ – Lietuvos futbolo klubas iš Utenos.
FC Barcelona (krepšinio klubas)
Barselonos „Barcelona“ arba FC Barcelona Bàsquet – viena tituluočiausių Ispanijos krepšinio komandų, „FC Barcelona“ sporto klubo dalis, įsikūrusi Katalonijos sostinėje Barselonoje.
Pagal remėjus komanda dar vadinta:
Istorija
Klubas įkurtas 1926 m. ir jau nuo 1927 m. dalyvavo Katalonijos lygos varžybose. Pirmąjį kartą triumfuoti jose ekipa sugebėjo 1941–1942 m. sezone. Kitąmet komanda savo titulą apgynė, taip pat laimėjo Ispanijos taurę. Nuo 1944 iki 1948 m. „Barcelona“ buvo nenugalima Katalonijos lygoje ir laimėjo 5 čempionų taures paeiliui. Iki 1950 m. klubas taip pat 5 kartus tapo Ispanijos taurės laimėtoju.
Klubas tapo vienu iš Ispanijos čempionato steigėjų 1956 m., o 1959 m. iškovojo šalies čempionų vardus bei nacionalinę taurę.
Avro 504
Avro 504 buvo Pirmojo pasaulinio karo karo lėktuvas. Biplano tipo orlaivis, sukurtas ir gamintas „Avro“ kompanijos, bei, pagal licenciją, ir kitose šalyse. Per beveik dvidešimt metų (1913-1932 m.) šio modelio gamybą buvo pagaminta beveik 9 tūkst. vienetų. Tai yra gausiausiai gamintas Pirmojo pasaulinio karo laikų lėktuvas.
FC Barcelona (krepšinio klubas)
Istorija
1961 m., nepaisant klubo populiarumo, jo prezidentas Enrikas Laudetas (Enric Llaudet) nutarė ekipą išformuoti. Visgi, komandos gerbėjų pastangomis, 1962 m. ji vėl užgimė. Nors 1964–1965 m. sezone dėl ekipų skaičiaus sumažinimo pirmojoje lygoje „Barcelonai“ teko žaisti antrajame pagal pajėgumą divizione, jau kitąmet, tapusi jo čempione, ekipa sugrįžo į stipriausią šalies lygą.
Nuo 1978 iki 1983 m. komanda šešis kartus iš eilės tapo Ispanijos taurės laimėtoju, o klubo prezidentas Žosepas Luisas Nunjesas (Josep Lluís Nuñez) pareiškė norą „Barceloną“ paversti stipriausia Ispanijoje bei Europoje. Iki devintojo dešimtmečio pabaigos komanda dar dusyk iškovojo Ispanijos taurę, 6 kartus tapo Ispanijos čempione, 7 kartus triumfavo Katalonijos pirmenybėse, taip pat iškovojo pirmuosius tarptautinius titulus – 1984–1985 m. sezone laimėjo Europos Taurių Laimėtojų bei Pasaulio klubų taures. 1986 m. „Barcelona“ apgynė Europos Taurių Laimėtojų taurės čempionų vardus, o 1987 m. į savo kolekciją pridėjo Koračo taurę bei tapo Europos Supertaurės varžybų laimėtoja. Dar kartą Koračo taurę ekipa iškovojo 1988–1989 m. sezone.
Avro 504
Sukūrimas
thumb|right|205px|Avro 504 skrydyje, 2013 m. thumb|right|205px|Avro 504K virš Šv. Patriko katedros Melburne, Australijoje. Tarp 1919 ir 1920 m. thumb|right|205px|Avro 504 Islandijoje 1919 m. thumb|right|205px|Avro 504 kopija muziejaus ekpozicijoje. Anglija 504-asis buvo patobulintas Avro 500 modelio variantas. 1913 m. rugsėjo 18 d. pirmam skrydžiui pakilęs orlaivis buvo varomas 80 AG (60 kW) galios rotacinio 7 cilindrų Gnome Lambda variklio, sukusio dvimentį fiksuoto žingsnio medinį propelerį. Orlaivis buvo medinės konstrukcijos, kvadratinio skeprspjūvio fiuzeliažu, sparnus jungė dvigubi statramsčiai.
FC Barcelona (krepšinio klubas)
Istorija
Nors klubas devintajame dešimtmetyje ir dešimtojo pradžioje net tris kartus žaidė jos finale, tačiau prestižiškiausio – Europos Čempionų taurės (dabar Eurolyga) trofėjaus iškovoti taip ir nepavyko.
Dar du pralaimėjimus Eurolygos finale „Barcelona“ patyrė 1996 bei 1997 m., ir tik 2002–2003 m. sezone klubui pagaliau pavyko tapti senojo žemyno čempionais. Tada Dejanas Bodiroga, Gregoras Fučka, Šarūnas Jasikevičius ir Chuanas Karlosas Navaras, vadovaujami trenerio Svetislavo Pešičiaus, įveikė Trevizo „Benetton“ barjerą ir iškovojo savo pirmąjį Eurolygos čempionų titulą.
Komanda taip pat po keletą kartų triumfavo Ispanijos lygos ir taurės varžybose bei Katalonijos lygoje. 2004 m. „Barcelona“ tapo ir pirmąja naujai įkurtos Ispanijos supertaurės laimėtoja.
Avro 504
Eksploatacijos istorija
Nedidelį šių lėktuvų kiekį įsigijo britų Karališkųjų oro pajėgų korpusas bei Karališkojo laivyno oro pajėgos. Viena pirmųjų operacijų, kuomet buvo numuštas pirmasis britų lėktuvas, įvyko 1914 m. rugpjūčio 14 d., kai keturi Karališkųjų oro pajėgų korpuso Penktojo eskadrono lėktuvai atakavo vokiečių dirižablį netoli Frydrichšafeno. Piloto jaunesniojo leitenanto Vincent Waterfall lėktuvas buvo numuštas, tačiau likusiems lėktuvams pavyko sunaikinti vokiečių kovinį orlaivį.
Gana greitai po dirižablio sunaikinimo operacijos visi Avro 504 buvo atitraukti iš fronto ir tapo mokomaisiais lėktuvais. Buvo pristatytos kelios orlaivio modifikacijos, sėkmingiausia kurių buvo gaminama iki pat karo pabaigos (apie 7000 vnt.).
FC Barcelona (krepšinio klubas)
Istorija
2009–2010 m. sezone Barselonos klubas laimėjo „Eurolygą“ darsyk, o komandą tada vedė Navaras, Rikis Rubijas, Erazemas Lorbekas ir Pitas Mikelis. Pergalėjų ir pralaimėjimų santykis tame sezone buvo 20:2. 2012–2014 m. „Barcelona“ pateko į „Eurolygos“ finalo ketvertus, bet vėliau sekė vidutiniški pasirodymai.
Prie komandos vairo stojus Šarūnui Jasikevičiui, „Barcelona“ nuolat patekdavo į „Eurolygos“ finalo ketvertus, bet nugalėtojais taip ir netapo (2021 m. finale nusileista „Anadolu Efes“, 2022 ir 2023 m. pusfinalyje Madrido „Real“).
Avro 504
Eksploatacijos istorija
1917 m. žiemą šie lėktuvai buvo gražinti į karinę tarnybą, jie pakeitė iki tol naudotus Royal Aircraft Factory B.E.2 ir turėjo ginti Didžiosios Britanijos oro erdvę.
FC Barcelona (krepšinio klubas)
Žymūs žaidėjai
5 žaidėjų numeriai visiems laikams įamžinti „Barselonos“ šlovės galerijoje:
Avro 504
Eksploatacijos istorija
Po karo dalis nebereikalingų lėktuvų buvo nurašyti arba parduoti. Daugiau kaip 300 lėktuvų Didžiojoje Britanijoje buvo perregistruoti iš karinių į civilinius.
FC Barcelona (krepšinio klubas)
Treneriai
Treneriai nuo XX a. 8-ojo dešimtmečio.
Avro 504
Eksploatacijos istorija
Karo metu 504-ieji buvo eksportuojami į Rusiją, ten taip pat buvoi pradėta serijinė licencinė jų gamyba. Rusijos 504-ųjų kopijos gavo indeksą U-1 ir buvo naudojami kaip mokomieji lėktuvai tiek Rusijos, tiek, po Spalio perversmo, - ir Sovietų Rusijos karinėse oro pajėgose.
Kinijai parduoti lėktuvai dalyvavo Karo vadų laikotarpio kovose. Dažniausiai naudoti kaip bombonešiai, rankiniu būdu mėtant granatas ar perdirbtus sviedinius.
1925 m. buvo sukurtas 504N modelis, apie 600 jų įsigijo Karališkosios oro pajėgos, tokiu būdu aprūpindamos penkias pilotų mokyklas. Dalis lėktuvų tarnavo kaip ryšių lėktuvai. Šis modelis taip pat buvo eksportuojamas į Belgiją, Braziliją, Čilę, Daniją, Graikiją, Pietų Afriką, Siamą (Tailandą), jų karinėms oro pajėgoms. Pagal licenciją buvo gaminamas Belgijoje, Danijoje, Japonijoje ir Kanadoje.
Cameron Diaz
Cameron Diaz (g. 1972 m. rugpjūčio 30 d.) – buvusi JAV aktorė ir modelis.
Ankstyvas gyvenimas
Diaz lankė Long Beach Polytechnic High School mokyklą, kurioje mokėsi ir jos bendraklasis Snoop Dogg.
Modelio karjera
Karjerą pradėjo būdama 16 metų. Penkerius metus ji dirbo užsienyje: Japonijoje, Australijoje, Meksikoje, Maroke, ir Paryžiuje. Nuo 21 metų grįžo į Kaliforniją, kur tęsė karjerą, kol nebuvo atrinkta vaidmeniui filme Kaukė.
Aktorės karjera
2014 m. paskelbė baigianti aktorės karjerą ir norinti atsidėti šeimai (2015 m. ji ištekėjo už roko grupės „Good Charlotte“ vokalisto Benji Maddeno).
Apdovanojimai
Keturis kartus nominuota Auksiniam Gaubliui už vaidmenis filmuose „Pakvaišę dėl Merės“, „Būti Džonu Malkovičiumi“, „Vanilinis dangus“ ir „Niujorko gaujos“.
2009 metais atidengta jos vardo žvaigždė Holivudo šlovės alėjoje.
Bostono filmų kritikų apdovanojimai
MTV kino apdovanojimai
Vurnon Anita
Vurnonas Anita (g. 1989 m. balandžio 4 d.) – profesionalus futbolininkas, Newcastle United FC klubo žaidėjas. Gali žaisti gynėjo ir saugo pozicijose.
Klubinė karjera
Vaikystę praleidęs Nyderlandų Antiluose, kur žaidė vietiniame mėgėjų klube, V. Anita labai jaunas prisijungė prie Amsterdamo „Ajax“ jaunimo akademijos. 2005 m. jis sužaidė vienerias rungtynes pagrindinėje komandoje, tačiau tikrasis jo debiutas buvo 2008–09 m. sezone, kuomet V. Anitai pavyko įsitvirtinti pagrindinėje „Ajax“ komandoje. 2009–10 m. sezone su „Ajax“ triumfavęs Nyderlandų futbolo taurės turnyre jis iškovojo pirmąjį savo kaip profesionalo trofėjų.
2012 m. rugpjūčio 16 d. pasirašė penkerių metų sutartį su Newcastle United FC klubu.
Karjera nacionalinėje rinktinėje
V. Anita atstovavo Nyderlandų jaunimo rinktinėms U–17, U–19 ir U–21 lygiuose. 2010 m. gegužės mėnesį Nyderlandų vyrų futbolo rinktinės treneris Bertas van Marwijkas paskelbė, jog įtraukė V. Anitą į išplėstinį 30-ies žaidėjų Nyderlandų rinktinės sąrašą, kuriame esantys žaidėjai ruošis 2010 m. pasaulio futbolo čempionatui Pietų Afrikoje.
Kampo de la Krusas
Kampo de la Krusas  – miestas Kolumbijoje, Atlantiko departamente, prie Magdalenos upės ir Dikės kanalo.
Miestas garsėja savo fiestomis ir pramogomis.
Nauckai
Nauckai (arba Naudiškiai, rus. Dobrinas;, 1945–1946 m. , nuo 1946 m. Добрино) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Dobrino kaimo gyvenvietės kaimas.
Istorija
Sembos žemės kaimo pavadinimas Naudiskai prūsiškos kilmės. 1405 m. minimi Nawdisken. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities, nuo 1939 m. Sembos apskrities dvaras ir kaimas. 1946 m. balandžio 7 d. – rugsėjo 7 d. Labguvos rajono, vėliau Polesko rajono kaimas, nuo 1947 m. birželio 17 d. Polesko rajono, nuo 1947 m. liepos 25 d. iki 2008 m. birželio 30 d. Gurjevsko rajono Dobrino apylinkės (Добринский сельский Совет) centras.
Apylinkė
Dobrino apylinkės teritorijoje buvo šios gyvenvietės:
Otokar Cobra
Monokoko tipo plieninis korpusas V pavidalo dugnu apsaugo nuo mažo kalibro šaulių ginklų (įskaitant 7,65 mm šarvamušes kulkas), artilerijos sviedinių skeveldrų, priešpėstinių bei prieštankinių minų, savadarbių sprogmenų.
Automobilis Cobra yra bazė įvairios paskirties specializuotiems variantams:
Panaudojimas karo veiksmuose
Cchinvalio mūšio metu per 2008 m. Pietų Osetijos karą miesto puolimui Cobra automobilius naudojo Gruzijos Vidaus reikalų ministerijos specialiosios pajėgos. Dalis automobilių buvo su sunkiaisiais 12,7 mm kulkosvaidžiais, dalis su 40 mm automatiniais granatsvaidžiais. Otokar Cobra taip pat naudojami Turkijos armijos operacijose Afganistane ir antiteroristinėse operacijose Šiaurės Irake.
Nuorodos
Nuotraukos: Klipai:
Sakuočių senosios kapinės
Sakuočių senosios kapinės, vadinamos Maro kapais, Švedų kapais (saugotinas kultūros paveldo objektas) – neveikiančios kapinės Kretingos rajono savivaldybės teritorijos rytinėje dalyje, Sakuočių kaime (Kartenos seniūnija), apie 5 km į šiaurę-šiaurės rytus nuo Kartenos, Minijos kairiajame krante.
Kapinės
Teritorijos plotas - 0,04 ha, perimetras - 78 m.
Į šiaurę ir pietus nuo kapinių yra Sakuočių kapinynas.
Istorija
Įrengtos XVI a. bendro naudojimo kaimo žemių pakraštyje stūksančioje smėlingoje kalvelėje. Daugiausia kaimo gyventojų jose buvo palaidota siaučiant XVI-XIX a. marui, todėl kapinės vadinamos Maro kapais, Marų kapeliais.
Be to, pasakojama, kad čia XVII-XVIII a. laidoti apylinkėje žuvę ir mirę švedų kareiviai. Dėl to kapinės rečiau vadinamos Švedų kapais.
XIX a. pradžioje pradėjus mirusiuosius laidoti tik Kartenos parapijos kapinėse, kaimo kapinės buvo apleistos. Jose laidota atsitiktinai: savižudžiai, nekrikštyti mirę kūdikiai, nesantuokiniai vaikai, iš Minijos ištraukti neatpažinti skenduoliai.
Mirusiųjų atminimui nuo seno kapinėse buvo statomi kryžiai, koplytstulpiai, stogastulpiai, koplytėlės. Tarpukariu Maro kapuose dar stovėjo 4 seni ąžuoliniai kryžiai, koplytėlė su Švč. Mergelės Marijos paveikslu ir koplytstulpis su Šv. Jurgio skulptūra.
Seniau kapinės buvusios didesnės. Apie 1906 m. šiaurinė dalis buvo nukasta, Maro kapai apjuosti žemių pylimu ir akmenų tvora, pakraščiuose apsodinti medžiais.
Airijos futbolo varžybos 1985–1986 m.
Airijos futbolo varžybos 1985–1986 m.
Lygos taurė
Airijos futbolo lygos taurė yra vienas pagrindinių taurės turnyrų Airijoje, jame dalyvauja dviejose stipriausiose lygose žaidžiantys klubai ir kai kurios žemesniųjų lygų komandos.
Leonardas Bakaitis
Leonardas Bakaitis (1953 m. spalio 23 d. Kazlų Rūda) – Lietuvos pedagogas, karininkas, pulkininkas.
Biografija
1977 m. baigė chemiją-biologiją Vilniaus pedagoginiame institute. 1994–1996 m. mokėsi Lietuvos karo akademijoje, įgijo pirmosios pakopos motorizuoto šaulių būrio vado kvalifikaciją. Kėlė kvalifikaciją JAV kariuomenės vadovybės ir generalinio štabo koledže, Džordžo Maršalo gynybos studijų Europos centre, Švedijos nacionalinės karo prievolės administravimo tarnybos centre (Pliktverket), Danijos vietinės gynybos savanorių mokymo centre.
1977-1981 m. Chemijos–biologijos mokytojas bendrojo lavinimo mokyklose. 1981-1986 m. Švietimo darbuotojų profsąjungos Vilniaus miesto komiteto instruktorius, 1986-1992 m. Vilniaus 39-tos vidurinės mokyklos direktoriaus pavaduotojas. 1992–1994 m. Savanoriškosios krašto apsaugos tarnybos štabo skyriaus viršininko pavaduotojas, 1994–1997 m. SKAT vado pavaduotojas, kapitonas. 1997–1999 m. Lietuvos šaulių sąjungos vadas.
1999–2006 m. Lietuvos kariuomenės karo medicinos tarnybos vadas. 2004 m. pulkininkas. 2006–2008 m. Krašto apsaugos ministerijos Personalo ir socialinės saugos departamento direktorius. Nuo 2008 m. Lietuvos Respublikos krašto apsaugos ministerijos sekretorius personalo politikai, teisės klausimams ir administravimui. Nuo 2009 m. liepos 1 d. LR krašto apsaugos ministerijos kancleris.
Dvigubas standartas
Dvigubas standartas – objektų lyginimas pagal savybę, kurią nustatant skirtingiems objektams naudojami ne tie patys kriterijai ar metodai. Taip mėginama įrodyti remiamos pusės pranašumą, kai iš tiesų tos pusės gali būti lygios ar galbūt pranašesnė yra oponuojanti pusė. Metodui sustiprinti neretai nutylima esminė dalis informacijos. Dvigubas standartas gali būti taikomas žmonėms, žmonių grupėms, idėjoms.
Dvigubas standartas neturėtų būti painiojamas su veidmanyste, kai asmuo teigia naudojantis viengubą standartą, tačiau realybėje jo nepaiso. Pvz., asmuo, kuris tiki, kad turi teisę turėti nesantuokinių ryšių, bet jo sutuoktinis (-ė) - ne, prisilaiko dvigubo standarto. Tuo tarpu asmuo, kuris viešai pasmerkia nesantuokinius ryšius, bet pats tokius ryšius palaiko, yra veidmainis.